《次韵李宾之侍讲庆成宴上作》
明代·程敏政

门宴分行首从官，内前随例奉宸欢。衣联锦兽晴偏见，漏咽铜龙午未乾。

羽戚两阶成化久，风云千载际时难。桂坊敢负平生操，汉策分明戒史丹。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。